# Julen Luis Arizmendi Martínez

Julen Luis Arizmendi Martínez, (nascut als Estats Units el 5 de juliol de 1976), és un jugador d'escacs espanyol, que té el títol de Gran Mestre des de 2004.
A la llista d'Elo de la FIDE del març de 2021, hi tenia un Elo de 2487 punts, cosa que en feia el jugador número 21 (en actiu) de l'estat espanyol. El seu màxim Elo va ser de 2580 punts, a la llista de juny de 2013 (posició 309 al rànquing mundial).

## Resultats destacats en competició

El 2006, Arizmendi fou 2n al XVII Open Internacional Ciudad de Jaén, rere el serbi Aleksa Strikovic., i guanyà el II Open Internacional "Ciutat de Xàtiva". El 2008 arribà a la final del Campionat d'Espanya absolut, a Ceuta, però fou derrotat per David Lariño. El 2009 fou tercer al XXII Open Internacional Villa de Benidorm
Al Campionat d'Espanya de 2010, disputat el setembre a El Sauzal, Tenerife, Arizmendi encapçalava la classificació abans de la darrera ronda, però va perdre en el seu enfrontament contra el català Miquel Illescas, i es va veure relegat a la cinquena posició final. El juliol de 2010 fou tercer al Campionat d'Espanya d'escacs ràpids celebrat a Benasc
El 2012 es proclamà Campió d'Espanya absolut en el torneig celebrat a San Bartolomé de Tirajana entre el 29 de setembre i el 7 d'octubre, superant Miguel Muñoz Pantoja (2n). El 2013 empatà al segon lloc al Campionat d'Espanya, a Linares, amb Miquel Illescas, Oleg Kornéiev i David Antón (el campió fou Ivan Salgado).
L'agost de 2019 fou segon a l'Obert d'Escacs d'Andorra (el campió fou Maxime Lagarde).

## Escriptor d'escacs

Arizmendi és el coautor, juntament amb Javier Moreno Carnero del llibre: Juegue la Najdorf publicat per l'editorial espanyola La Casa del Ajedrez, un llibre que ofereix un repertori d'obertures per jugar amb negres la variant més popular de la defensa siciliana.

## Notes i referències

* ↑ «Nota biogràfica de Julen Luis Arizmendi Martínez» (en anglès). Chessgames.com. [Consulta: 27 setembre 2010].
* ↑ «"Rànquing d'escaquistes per federació: Espanya"» (en anglès). lloc web de la FIDE. [Consulta: 9 març 2021].
* ↑ Posició al rànquing mundial i evolució Elo de Julen Luis Arizmendi Martínez «benoni.de» (en alemany). Arxivat de l'original el 2013-11-04. [Consulta: 1r octubre 2013].
* ↑ Lloc web del XVII Open Internacional Ciudad de Jaén, 2006 Arxivat 2011-10-11 a Wayback Machine. (castellà)
* ↑ «David Lariño se proclama Campeón de España de Ajedrez 2008» (en castellà). ajedrez365.com, 06-10-2008. [Consulta: 22 octubre 2013].
* ↑ «Classificació final del XXII Open Internacional Villa de Benidorm». Arxivat de l'original el 2009-05-06. [Consulta: 27 setembre 2010].
* ↑ «Reportatge fotogràfic i classificació del XXII Obert de Benidorm» (en castellà). chessbase.com. [Consulta: 27 setembre 2010].
* ↑ «Reportatge fotogràfic i classificació final del Campionat d'Espanya de 2010» (en castellà). chessbase.com, 13-09-2010. [Consulta: 27 setembre 2010].
* ↑ «Campeonato de España de ajedrez rápido 2010» (en castellà). Federació Espanyola d'Escacs. [Consulta: 24 desembre 2011].
* ↑ «Campeonato de España de ajedrez rápido 2010» (en castellà). chess-results.com. [Consulta: 24 desembre 2011].
* ↑ «Julen Arizmendi es el Campeón de España 2012» (en castellà). chessbase.com, 01-11-2012. [Consulta: 6 novembre 2012].
* ↑ «El gallego Iván Salgado, nuevo campeón de España de ajedrez» (en castellà). La Voz de Galícia, 06-09-2013. [Consulta: 22 octubre 2013].
* ↑ Crowther, Mark. «78th Spanish Championship 2013» (en anglès). The Week In Chess, 06-09-2013. [Consulta: 22 octubre 2013].
* ↑ «Iván Salgado gana el Campeonato de España absoluto de ajedrez» (en castellà). chesslive.com, 06-09-2013. Arxivat de l'original el 2013-11-03. [Consulta: 3 novembre 2013].
* ↑ García, Leontxo. «Iván Salgado, campeón de España» (en castellà). tabladeflandes.com, 2013. [Consulta: 11 maig 2014].
* ↑ «Andorra open 2019 – Ronda 09 | Andorra Chess Open 2020». [Consulta: 9 març 2021].
* ↑ Resum del llibre al catàleg d'inforchess.com (castellà)

## Enllaços externs

* Estimació Elo de Julen Luis Arizmendi Martínez a «chessmetrics.com». [Consulta: 27 setembre 2010]. (anglès)
* Entrevista a Julen Luis Arizmendi Martínez «Entrevista con el GM Julen Arizmendi» (en castellà). chessbase.com. [Consulta: 27 setembre 2010].